Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4998

(2) A csatlakozás 1986. január 1-jén hatályosul, feltéve, hogy azon a napon minden csatlakozási okirat letétbe helyezése megtörtént, továbbá az Európai Gazdasági Közösséghez és az Európai Atomenergia-közösséghez történő csatlakozásról szóló szerződés valamennyi megerősítő okiratát az említett napot megelőzően letétbe helyezték. Ha azonban az e cikk (1) bekezdésében említett valamelyik állam nem helyezte letétbe kellő időben a csatlakozási és a megerősítő okiratait, a csatlakozás a másik csatlakozó állam tekintetében hatályosul. Ebben az esetben az Európai Közösségek Tanácsa, egyhangúlag eljárva, haladéktalanul elfogadja az e határozat 3. cikkének, valamint a csatlakozási okmány 12., 13., 17., 19., 20., 22., 383., 384., 385. és 397. cikkének ezen okból elengedhetetlenné vált kiigazításait; a Tanács egyhangúlag eljárva kijelentheti azt is, hogy a fent említett okmány azon rendelkezései, amelyek kifejezetten a csatlakozási és a megerősítő okiratai letétbe helyezését elmulasztott államra vonatkoznak, hatályukat vesztik, illetve a Tanács kiigazíthatja azokat.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes